Diari Oficial de la Generalitat Valenciana


Sumari del DOGV 6272, del 21-05-2010 (2010/5423)

RESOLUCIÓ de 26 d'abril de 2010, de la Conselleria d'Educació, per la qual s'acorda la revocació de l'autorització per a impartir determinats cicles formatius, per cessament d'activitats docents, del centre privat de Formació Professional Centre d'Hostaleria i Turisme de València.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6272

Data del DOGV
:   21-05-2010

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2010/5423


Data del document
:   26-04-2010

Organisme emissor
:   Conselleria d'Educació

Tipus de document
:   Resolució

Anàlisi jurídica

 Descriptors 

:   * centre d'ensenyament

RESOLUCIÓ de 26 d'abril de 2010, de la Conselleria d'Educació, per la qual s'acorda la revocació de l'autorització per a impartir determinats cicles formatius, per cessament d'activitats docents, del centre privat de Formació Professional Centre d'Hostaleria i Turisme de València. [2010/5423]  
Vist el que establix el títol IV del Reial Decret 332/1992, de 3 d'abril, sobre autoritzacions de centres docents privats, per a impartir ensenyances de règim general no universitàries (BOE 9 abril 1992, núm. 86), modificat pel Reial Decret 131/2010, de 12 de febrer, (BOE 12 de març de 2010, núm. 62), i basant-se en la competència que tinc atribuïda, per mitjà del present escrit es dicta la següent Resolució de revocació de l'autorització per a impartir determinats cicles formatius al centre privat de Formació Professional Centre d'Hostaleria i Turisme, amb codi 53464144, de València, en base als següents fets:  
Primer. L'expedient ha sigut iniciat d'ofici per la Resolució de 16 de juliol de 2009, de la Direcció General d'Ordenació i Centres Docents, vist l'informe de la Inspecció Educativa en què es conclou que hi ha un cessament efectiu d'activitats de determinats cicles formatius autoritzats, a més d'un incompliment dels requisits mínims legalment establits en la legislació vigent. La dita resolució va ser notificada al centre amb data 1 de novembre de 2009.  
Segon. En el termini legalment establit, la titularitat del centre presenta un escrit d'al·legacions en el qual, succintament, manifesta que:  
1. Pel que fa al cessament d'activitats de determinats cicles, no depén de la voluntat del centre, sinó de la matriculació d'alumnes, i que el centre està realitzant una gran labor de publicitat i promoció dels cicles formatius autoritzats.  
2. Que no es manifesta quins requisits mínims s'incomplixen, ja que, d'acord amb la seua autorització, tots estos espais estan recollits.  
3. Que no està d'acord amb el procediment seguit per l'administració, perquè no s'ha donat un termini previ d'esmena de les possibles deficiències.  
4. Que no entén la definició «cursos privats» que se cita en l'acord d'inici.  
Tercer. A la vista de les al·legacions presentades pel Servici de Centres sol·licita un nou informe a la Inspecció Educativa, la qual, amb data 9 de febrer de 2010, emet un informe en què es ratifica en tots els extrems del seu informe amb data 26 de març de 2009, i conclou:  
«1. Que els cicles formatius que s'estan impartint en el curs actual (2009/2010) al Centre d'Hostaleria i Turisme de València són: 1r curs de CFGM Cuina i Gastronomia(LOE) i el 2n curs del CFGM Cuina (LOGSE).  
2. Que el nombre de grups són dos: un per cada curs. En el primer hi ha matriculats 24 alumnes i en el segon hi ha matriculats 10 alumnes, segons els llistats que s'adjunten al present informe.  
3. Que el centre no reunix els requisits requerits per la normativa citada en els aspectes següents:  
- RD 1538/2006 article 52.b, c i d (secretaria, biblioteca i sala de professors).  
- RD 1396/2007, article 11 en relació amb l'annex II: Respecte a l'aula polivalent, taller de cuina i tallers de rebosteria i forn, s'incomplixen les mesures d'espais, però més les d'equipament, tant respecte al taller de cuina i al taller de rebosteria i forn, com a l'aula polivalent, la qual no existix com a tal».  
A este efecte, i a la vista de l'informe de la Inspecció Educativa, les al·legacions presentades pel centre no desvirtuen els fets que servixen de motiu per a la incoació d'expedient de revocació de l'autorització, per la qual cosa procedix la revocació.  
A la vista de l'informe, procedix la revocació per cessament d'activitats de l'autorització concedida al centre privat de Formació Professional Hostaleria i Turisme, amb codi 51379765, de València per a impartir els següents cicles formatius, amb efectes per al curs 2010-2011:  
- Cicle Formatiu de Grau Mitjà de Tècnic en Servicis de Restaurant i Bar.  
- Cicle Formatiu de Grau Mitjà de Tècnic en Pastisseria i Forn.  
- Cicle Formatiu de Grau Superior de Tècnic Superior en Restauració.  
- Cicle Formatiu de Grau Superior de Tècnic Superior en Allotjament.  
- Cicle Formatiu de Grau Superior de Tècnic Superior en Informació i Comercialització Turístiques.  
- Cicle Formatiu de Grau Superior de Tècnic Superior en Agències de Viatge.  
Igualment, es condiciona l'autorització per a impartir el CFGM de Cuina i Gastronomia a l'obtenció del nombre mínim d'alumnes, i a l'esmena per part del centre de les deficiències per incompliment dels requisits mínims d'instal·lacions denunciades.  
El cessament d'activitats docents d'este centre no comporta cap greu perjuí per a l'interés públic.  
Vista la Llei Orgànica 8/1985, de 3 de juliol (LODE, BOE núm. 159 de 04.07.1985), reguladora del Dret a l'Educació; la Llei Orgànica 2/2006, de 3 de maig, d'Educació (LOE, BOE núm. 106 de 04.05.2006); i el Reial Decret 332/1992, de 3 d'abril (BOE de 09.04.1992), sobre autoritzacions de centres docents privats per a impartir ensenyances de règim general no universitàries, modificat pel Reial Decret 131/2010, de 12 de febrer, (BOE 12 de març de 2010, núm. 62).  
Vista la proposta del director general d'Ordenació i Centres Docents amb data 24 de març de 2010 i de conformitat amb esta, i en exercici de les atribucions conferides per l'article 28.e) de la Llei 5/1983, de 30 de desembre, del Consell, resolc:  
Primer  
L'extinció de l'autorització per cessament de l'activitat docent del centre docent privat que a continuació s'especifica a partir del curs 2010/2011.  
Denominació genèrica del centre: centre privat de Formació Professional.  
Denominació específica del centre: Centre d'Hostaleria i Turisme.  
Titular: Escola d'Hostaleria i Turisme, SL  
Domicili: C/ Corretgeria, 28  
Localitat: València  
Província: València  
Codi: 90112450  
Segon  
Concedir al centre com a termini màxim per a l'esmena de les deficiències per incompliment dels requisits mínims d'instal·lacions establits en la legalitat vigent, l'inici del curs escolar 2010/2011. A este efecte, haurà d'iniciar el corresponent expedient administratiu d'adequació de la instal·lacions a la legalitat vigent.  
Tercer  
La dita extinció donarà lloc a la corresponent inscripció en el Registre de Centres Docents de la Comunitat Valenciana.  
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, la present resolució esgota la via administrativa i, contra esta, es podrà interposar recurs potestatiu de reposició o plantejar directament recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant del conseller d'Educació en el termini d'un mes a comptar de l'endemà de ser notificada.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de ser notificada.  
Per als interessats que no siguen objecte de notificació, els terminis començaran a comptar de l'endemà de ser publicada en el Diari Oficial de la Comunitat Valenciana.  
València, 26 d'abril de 2010.- El conseller d'Educació: Alejandro Font de Mora Turón.